CELEX: 32005D0869
Language: lv
Date: 2005-12-02 00:00:00
Title: 2005/869/EK: Komisijas Lēmums ( 2005. gada 2. decembris ), ar ko groza Lēmumu 2005/62/EK attiecībā uz pārejas posma pagarināšanu Kiprai  (izziņots ar dokumenta numuru K(2005) 4630)

7.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 319/7
            
         
      KOMISIJAS LĒMUMS
   
   (2005. gada 2. decembris),
   ar ko groza Lēmumu 2005/62/EK attiecībā uz pārejas posma pagarināšanu Kiprai
   (izziņots ar dokumenta numuru K(2005) 4630)
   (Autentisks ir tikai teksts grieķu valodā)
   (2005/869/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 3. oktobra Regulu (EK) Nr. 1774/2002, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem, kuri nav paredzēti cilvēku uzturam (1), un jo īpaši tās 24. panta 6. punktu un 32. panta 1. punktu,
   tā kā:
   
               (1)
            
            
               Komisijas 2005. gada 27. janvāra Lēmums 2005/62/EK, ar ko nosaka pārejas posma pasākumus, kurus Kipra piemēro attiecībā uz dzīvnieku blakusproduktu sadedzināšanu vai apglabāšanu uz vietas saskaņā ar Eiropas Parlamenta un Padomes Regulu (EK) Nr. 1774/2002 (2), paredz pārejas posmu, kurš beidzas 2005. gada 1. novembrī. Šis periods bija paredzēts, lai dotu Kiprai laiku izstrādāt dzīvnieku blakusproduktu savākšanas un iznīcināšanas sistēmu.
            
         
               (2)
            
            
               Kipra šobrīd ir informējusi Komisiju par to, ka līdz 2005. gada 1. novembrim operatīva savākšanas un iznīcināšanas sistēma vēl nebūs izstrādāta, un lūgusi Komisiju pagarināt šobrīd spēkā esošo pārejas posmu par 14 mēnešiem. Tomēr Kipra ir norādījusi, ka šādu sistēmu tā būs gatava piemērot šā perioda laikā un pat pirms tā beigām.
            
         
               (3)
            
            
               Tādēļ Lēmumā 2005/62/EK paredzēto pārejas posma pasākumu spēkā esamības termiņš ir jāpagarina.
            
         
               (4)
            
            
               Kiprai regulāri jāziņo Komisijai par paveikto, tai skaitā par pabeigtajām un vēl nepabeigtajām darbībām, ka arī par visu nepaveikto darbību izpildes grafiku. Komisija plāno turpināt cieši uzraudzīt situāciju Kiprā.
            
         
               (5)
            
            
               Kipra ir apņēmusies pagarinātā pārejas posma laikā turpināt veikt nepieciešamos pasākumus, lai netiktu apdraudēta cilvēku vai dzīvnieku veselība un vide, saskaņā ar Komisijas 2003. gada 12. maija Regulu (EK) Nr. 811/2003, ar ko īsteno Eiropas Parlamenta un Padomes Regulu (EK) Nr. 1774/2002 attiecībā uz aizliegumu vienas sugas ietvaros pārstrādāt zivis, dzīvnieku blakusproduktu apglabāšanu un sadedzināšanu un dažiem pārejas posma pasākumiem (3).
            
         
               (6)
            
            
               Tādēļ attiecīgi jāgroza Lēmums 2005/62/EK.
            
         
               (7)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/62/EK groza šādi.
   
               1)
            
            
               Lēmuma 1. panta 1. punktā datumu “2005. gada 1. novembris” aizstāj ar datumu “2007. gada 1. janvāris”.
            
         
               2)
            
            
               Lēmuma 2. panta otro teikumu aizstāj ar šādu tekstu:
               “Kipra Eiropas Komisijai un citām dalībvalstīm 2006. gada 1. februārī, 2006. gada 1. maijā, 2006. gada 1. augustā un 2006. gada 1. novembrī iesniedz periodiskus ziņojumus par iznīcināšanas sistēmas izveidē panākto progresu.”
            
         
               3)
            
            
               Lēmuma 3. pantu aizstāj ar šādu tekstu:
               “3. pants
               Šo lēmumu piemēro no 2005. gada 1. janvāra līdz 2007. gada 1. janvārim.”
            
         2. pants
   Šo lēmumu piemēro no 2005. gada 1. novembra.
   3. pants
   Šis lēmums ir adresēts Kipras Republikai.
   
      Briselē, 2005. gada 2. decembrī
      
         
            Komisijas vārdā —
         
         
            Komisijas loceklis
         
         Markos KYPRIANOU
         
      
   
   
      (1)  OV L 273, 10.10.2002., 1. lpp. Regulā jaunākie grozījumi izdarīti ar Komisijas Regulu (EK) Nr. 416/2005 (OV L 66, 12.3.2005., 10. lpp.).
   
      (2)  OV L 25, 28.1.2005., 71. lpp.
   
      (3)  OV L 117, 13.5.2003., 14. lpp.